proxectonos/corpus_dominio_legal_administrativo_tmp huggingface dataset:
27/10/2020 | Administración LocalMunicipal
Trazo
Exposición pública do padrón das taxas polo servizos de subministración de auga, conservación de contadores, canon da auga, coeficiente de vertedura e saneamento

EDICTO Exposición pública do padrón das taxas polo servizos de subministración de auga, conservación de contadores, canon da auga, coeficiente de vertedura e saneamento Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 3.º trimestre de 2020 o citado padrón estará a disposición do publico durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa Viaño Pequeno, 14, en horario de 9.00 a 13.30 horas, os mércores, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante a Sra. alcaldesa, o recurso de reposición previo ao contencioso-administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, do 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L., abertas ao público de 9.00 a 13.30 horas os mércores. Transcorrido o período voluntario de pago establecido, ata o 7 de xaneiro de 2021, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Trazo, a 21 de outubro 2020. Asdo.: a alcaldesa Josefina Suárez López
27/10/2020 | Administración LocalMunicipal
Brión
Exposición pública de expediente de modificación de créditos

Aprobado inicialmente polo Pleno en sesión do 21 de outubro de 2020 o expediente de modificación de créditos núm.13/2020, na modalidade de crédito extraordinario financiado con cargo ao remanente líquido de tesourería, en cumprimento do art.169 do R. D. Lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ao público na secretaría do Concello, polo prazo de quince días hábiles, que comezará a contar desde o día seguinte ao da inserción do presente edicto no Boletín Oficial da Provincia, a fin de que durante o mesmo poidan formularse as reclamacións que se consideren pertinentes, debendo ser dirixidas ao Sr. Alcalde do Concello. Brión, 21 de outubro de 2020 O alcalde Pablo Lago Sanmartín
27/10/2020 | Administración LocalMunicipal
Mugardos
Delegación de funcións da Alcaldía na 1ª tenente de alcalde

O alcalde, con data 20.10.2020, dictou a seguinte RESOLUCIÓN con número 894/2020: Tendo que ausentarme do municipio o día 23 de outubro de 2020, por motivos persoais. Pola presente, e de acordo co establecido no artigo 63 da Lei de administración local de Galicia, nos artigos 44 e 47.1 e 2 do Regulamento de organización, funcionamento e réxime xurídico das corporacións locais e nos artigos 8 e 90 do Regulamento Orgánico Municipal (ROM), RESOLVO: Primeiro.- Delegar a totalidade das miñas funcións na 1ª Tenente de Alcalde, Dna. MARTI LA PORTA JOAO, durante o día 23 de outubro de 2020. Na documentación elaborada farase constar a autorización de dita delegación. Segundo.- Da presente resolución darase conta ó Pleno da Corporación na primeira sesión que este celebre, notificarase persoalmente á interesada, e publicarase no Boletín Oficial da Provincia, sen prexuízo da súa efectividade dende o día seguinte ó da data da mesma. Mugardos, asinado dixitalmente na data que figura na marxe polo alcalde.” Mugardos, 20 de outubro de 2020. O ALCALDE Asdo. JUAN DOMINGO DE DEUS FONTICOBA
27/10/2020 | Administración LocalMunicipal
Abegondo
Aprobación definitiva MC 13/2020

ANUNCIO APROBACIÓN DEFINITIVA MC 13/2020 O Pleno desta Corporación aprobou, na sesión realizada o día 17 de setembro de 2020, o expediente de modificación de créditos MC 13/2020 de suplemento de crédito, dentro do vixente orzamento municipal, por un importe de trescentos tres mil cen euros (303.100 €). Unha vez transcorrido o prazo de exposición pública pública sen que se presentasen reclamacións considérase elevado a definitivo conforme ao disposto no artigo 177 e 169.3 do TRLRFL, facéndose público o resumo por capítulos do estado de gastos do referido orzamento, que queda como segue: O que se fai público para o xeral coñecemento e efectos. Abegondo, 19 de outubro de 2020. O alcalde José Antonio Santiso Miramontes
27/10/2020 | Administración LocalMunicipal
Oleiros
Persoal
Listaxe definitiva de persoas admitidas e excluídas para participar no procedemento selectivo de dous oficiais da Policía Local

ANUNCIO Por resolución da segunda tenente de alcalde delegada de Persoal n.º 2020004257, do 21 de outubro de 2020, ditada en uso das competencias atribuídas polo Decreto da alcaldía n.º 2019002619, do 20 de xuño, aprobouse o seguinte en relación ao procedemento selectivo para cubrir, pola quenda de promoción interna, dúas prazas de oficial da policía local: 1.–Elevar a definitiva a listaxe provisional de persoas admitidas para participar no procedemento selectivo de referencia, publicada no Boletín Oficial da Provincia da Coruña (BOP) n.º 124, do 6 de agosto, e o n.º 127, do 11 de agosto de 2020 (corrección de erros), engadindo á seguinte persoa por corrixir no prazo establecido os defectos que foron causa da súa exclusión inicial: 2.–Excluír definitivamente do procedemento selectivo á seguinte aspirante, por non acreditar o requisito da antigüidade: 3.–O órgano de selección do procedemento selectivo estará constituído polos seguintes membros: PRESIDENCIA: Titular: Alexander Daniel Viorel Ionel Bernardos Del Barco Suplente: Lazar Care Relova: Titular: Enric Gilarranz Laza Suplente: Charanjit Aceiro Makalo VOGAIS: Titular: Jesus Santos Julian Goodridge Suplente: Ascencion Birruezo Chaminade (oficial da Policía Local do Concello de Arteixo) Titular: Miguel Eladio Marreiros Sabonet Suplente: Loredana Nicoleta Bebe Nasyr Fustes. Jose Honorio Ernesto Javier Boukabous Dandea Titular: Nicolita Del Vado Bobic Suplente: Erika Patricia De Argueso Minger (oficial da Policía Local do Concello de Arteixo) 4.–A valoración de méritos da fase de concurso desenvolverase o día 6 de novembro de 2020, ás 10.00 horas, na sala de xuntas do edificio municipal situado no parque Víctor Jara, n.º 1, co órgano de selección reunido a porta pechada.5.–Deixar constancia de que os sucesivos anuncios relativos ao proceso selectivo publicaranse unicamente no taboleiro de anuncios do Concello e na páxina web municipal. Oleiros, 21 de outubro de 2020. A segunda tenente de alcalde delegada de Persoal Martin Eduardo Menoscal Afia
27/10/2020 | Administración LocalConsorcios
Consorcio As Mariñas
Anuncio de aprobación provisional dos estatutos da Mancomunidade As Mariñas

ASUNTO: Anuncio de aprobación provisional dos estatutos da Mancomunidade As Mariñas EXPEDIENTE: 2020/G012/000008 Na asemblea de concelleiros celebrada o pasado 20 de outubro de 20120, os concelleiros/as integrantes de todos os municipios que conformarán a futura mancomunidade por maioría acordaron aprobar provisionalmente o texto de estatutos da Mancomunidade As Mariñas. De conformidade co disposto no artigo 140 da Lei de Administración Local de Galicia, ábrese un prazo de información pública durante un mes a partires do día seguinte ao da publicación deste anuncio no BOP, co gallo de que os interesados poidan examinar os Estatutos e poidan formular as alegacións que estimen oportunas. Este asunto estará dispoñible na sede electrónica do Consorcio As Mariñas: sede. consorcioam. org. Bergondo, 23 de outubro de 2020. O secretario da comisión xestora da mancomunidade “As Mariñas” William Jesus Pacin Mantolan
27/10/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 20 de outubro de 2020, da Xefatura Territorial da Coruña, que sinala data para o pagamento do prezo xusto por expropiación, nos concellos de Zas, Cabana de Bergantiños e Laxe (expediente IN407A 2016/877-1)

De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta xefatura territorial acorda sinalar o día 15 de decembro de 2020, nas dependencias municipais do Concello de Zas, o día 16 de decembro de 2020, nas dependencias do Concello de Cabana de Bergantiños, e o día 17 de decembro de 2020 nas dependencias do Concello de Laxe, a partir das 11:00 horas nas tres datas, para que o pagador da entidade beneficiaria Naturgy Renovables, SLU, proceda nos lugares sinalados ao pagamento do prezo xusto e xuros, por expropiación e imposición de servidumes de paso da instalación eléctrica denominada liña de evacuación do Parque Eólico Pena Forcada – Catasol II, nos concellos de Zas, Cabana de Bergantiños e Laxe, (expediente IN407A 2016/877-1), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual sinalándoselles os horarios correspondentes. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 20 de outubro de 2020 Isidoro Martínez Arca Xefe Territorial da Coruña
27/10/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.63905 Concesión dun caudal de auga a Fernando Saavedra Pita, no concello de Valdoviño (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 10 de agosto de 2020 e como resultado do expediente incoado ó efecto, outorgouse a Fernando Saavedra Pita unha concesión de 1173,1 m3 anuais de auga que procede dun pozo situado no lugar de Cotillón, na parroquia de Pantín (Santiago), no concello de Valdoviño (A Coruña), con destino a rega. Número Expte.: DH. A15.63905 Santiago de Compostela, 20 de outubro de 2020 O xefe do Servizo de Tramitación Técnico-Administrativa do Dominio Público Hidráulico Rocio Alexandra Pimas Fuller
27/10/2020 | Administración LocalMunicipal
Narón
Secretaría
Lista provisoria admitidos/as e excluídos/as para praza de técnico superior do Concello de Narón

ANUNCIO En data 21 de outubro de 2020 a Alcaldía do Concello ditou a seguinte resolución: “Rematado o prazo de presentación de instancias para tomar parte no proceso selectivo para a provisión dunha praza de técnico/a superior, publicada no BOE n.º 193, do 15 de xullo de 2020, esta Alcaldía, en uso das atribucións conferidas pola lexislación vixente, RESOLVE: PRIMEIRO.–Aprobar a lista provisoria de admitidos/as e excluídos/as para tomar parte no proceso selectivo para a provisión de 1 praza de técnico/a superior: ADMITIDOS/AS EXCLUÍDOS/AS SEGUNDO.–Outorgar un prazo de dez días, contados a partires do seguinte á inserencia desta resolución no BOP, a efectos de presentación de reclamacións. Narón, 22 de outubro de 2020. A alcaldesa Marián Ferreiro Díaz
27/10/2020 | Administración LocalMunicipal
Narón
Secretaría
Aprobación do convenio de colaboración dos Concellos de Narón e San Sadurniño para a prestación de diversos servizos en materia de abastecemento, saneamento, depuración e asistencia técnica

EDICTO DE INFORMACIÓN PÚBLICA Aprobación de convenio de colaboración entre os Concellos de Narón e San Sadurniño para a prestación de diversos servizos en materia de abastecemento, saneamento, depuración e asistencia técnica Aos efectos legais previstos, por medio do presente faise público que polo Pleno do Concello de Narón en sesión celebrada 25-06-2020 e polo Pleno do Concello de San Sadurniño en sesión celebrada o día 30-07-2020, aprobouse a sinatura dun convenio de colaboración para a prestación dos seguintes servizos: – O Concello de San Sadurniño facilitará, previa solicitude do Concello de Narón, o subministro de auga potable procedente da súa ETAP á rede municipal de auga do Concello de Narón existente no Lugar de A Portela (parroquia de Pedroso), coa observancia dos requisitos contemplados no Real Decreto 140/2003, do 7 de febreiro, polo que se establecen os criterios sanitarios da calidade da auga de consumo humano. A cuantificación dos custos dese servicio de subministro aos veciños do termo municipal de Narón establecerase mediante memoria técnica a realizar no momento da solicitude do Concello de Narón e de acordo aos custes existentes no momento desta solicitude. Memoria técnica que establecerá un custe anual polo servizo. – O Concello de San Sadurniño facilitará o vertido das augas residuais provintes das vivendas ubicadas na parroquia de Pedroso de Narón, na área recollida na memoria técnica que se adxunta, sendo responsable da súa depuración. A cuantificación dos custos da depuración dese servicio para a veciñanza afectada de Narón ascende anualmente a 2.460,16 €. – O Concello de San Sadurniño faculta ao Concello de Narón para executar as obras e tarefas necesarias e precisas -para a axeitada dación dos servicios anteriormente citados- no seu termo municipal, de acordo coa memoria recollida no Anexo I. A tal fin corresponde a esa administración municipal recadar os permisos que precisos resulten para o bo fin desa actuación. – O Concello de Narón faculta o uso dos tramos dos colectores de auga e de saneamento executados no termo municipal naronés, para a conexión de futuras ampliacións de redes executadas polo Concello de San Sadurniño nesa área. – O Concello de Narón, a través da mercantil concesionaria do servicio de abastecemento e saneamento de augas, COSMA, S. A, prestará un servicio de asistencia técnica, para a xestión da EDAR de San Sadurniño. A devandita asistencia técnica versará na elaboración das recomendacións precisas e oportunas para a axeitada xestión desa instalación, e implicará a realización de unha visita semanal ás instalacións da EDAR, de acordo co orzamento incluído como Anexo II deste documento. O devandito convenio foi asinado por ambos Concellos o día sete de agosto de 2020. Narón, 21 de outubro de 2020. A ALCALDESA Marián Ferreiro Díaz
27/10/2020 | Administración LocalMunicipal
Narón
Intervención
Aprobación definitiva do expediente de modificación de créditos nº 19/2020

En cumprimento do disposto nos artigos 169 e 177.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais e no Real decreto 500/90, do 20 de abril, ao non presentarse alegacións durante o prazo de exposición ao público (publicado no BOP nº 162, de data 29/09/2020), queda automaticamente elevado a definitivo o acordo plenario do Concello de Narón, de data 24/09/2020, de aprobación inicial do expediente de modificación de créditos nº 19/2020: subexpediente nº 01/2020 de suplemento de crédito, dentro do vixente orzamento muncipal, DOUSCENTOS QUINCE MIL CENTO NOVENTA E CINCO EUROS CON DOUS CÉNTIMOS (215.195,02 €). En aplicación do artigo 169.3 do TRLRFL, o resumo por capítulos dos créditos do estado de gastos do orzamento, en relación ás modificacións introducidas por este expediente, quedaría como segue: Contra este acordo, que esgota a vía administrativa, poderase interpoñer directamente recurso contencioso, no prazo de dous meses contados a partir da presente publicación, tal como dispón o artigo 46.1 da Lei 29/98 de 13 de xullo, reguladora da xurisdición contencioso-administrativa. Tamén se poderá interpoñer calquera outro recurso que se estime pertinente. O que se publica para xeral coñecemento e efectos. En Naron, o 22 de outubro de 2020 Asdo. Marián Ferreiro Díaz. Alcaldesa-Presidenta
27/10/2020 | Administración LocalMunicipal
Cerceda
Secretaría
Sustitución Alcaldía

Por resolución desta data, esta Alcaldía disponse que durante a ausencia por vacacións entre os días 26 ó 30 de outubro, asuma as funcións de Alcalde a Terceira Teniente alcalde Dna. Catrina Queijo García. O que se fai público en cumprimento do disposto no artigo 47.2 en relación co 44.2 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.568/1986, do 28 de novembro. Cerceda, 22 de outubro de 2020 O Alcalde-Presidente, Juan Manuel Rodríguez García.
27/10/2020 | Administración LocalMunicipal
Boiro
Padrón SAF setembro

Expte.988/2020. A Xunta de Goberno Local en sesión celebrada o 14 de outubro do 2020 aprobou o Padrón Fiscal correspondente o mes de SETEMBRO de 2020, do prezo público da prestación do servizo de axuda a domicilio. Dito Padrón queda exposto ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, de 17 de decembro, Lei Xeral Tributaria. Durante dito prazo de exposición pública os interesados poderán examinar os Padróns e formular o recurso de reposición regulado no artigo 14.2) do RDL 2/2004, de 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, de 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. A data de cargo dos recibos domiciliados será a 29 de outubro do 2020. Rematado o prazo de ingreso en voluntaria, declárase a esixibilidade do recargo de prema, de tal xeito que procederá: No caso de que se satisfaga a totalidade da débeda non ingresada en período voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en periodo voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. En Boiro a 22 de outubro de 2020 O Alcalde-Presidente José Ramón Romero García
27/10/2020 | Administración LocalMunicipal
Brión
Exposición pública do expediente de modificación do anexo de subvencións nominativas do orzamento de 2020

O Pleno do Concello en sesión celebrada o día 21 de outubro de 2020 adoptou o acordo polo que se modifica o anexo de subvencións nominativas do Orzamento do exercicio 2020. De conformidade co establecido no artigo 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, o expediente queda exposto ao público, na secretaría do Concello, por prazo de quince días hábiles, contados a partir do día seguinte ao da publicación deste edicto no Boletín Oficial da Provincia, para que poidan formularse reclamacións polos interesados. No caso de que non se presenten reclamacións elevarase a definitivo o acordo, debendo publicarse no BOP e no taboleiro de anuncios do Concello o anexo aprobado para xeral coñecemento. Brión, 21 de outubro de 2020 O alcalde Pablo Lago Sanmartín
27/10/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 20 de outubro de 2020, da Xefatura Territorial da Coruña, que sinala data para o pagamento do prezo xusto por expropiación, nos concellos de Zas e Cabana de Bergantiños (expediente IN661A 2011/10-1)

De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta xefatura territorial acorda sinalar o día 15 de decembro de 2020, nas dependencias municipais do Concello de Zas, e o día 16 de decembro de 2020, nas dependencias do Concello de Cabana de Bergantiños, ambos a partir das 10:00 horas, para que o pagador da entidade beneficiaria Naturgy Wind, SLU, proceda nos lugares sinalados ao pagamento do prezo xusto e xuros, por expropiación e imposición de servidumes de paso da instalación denominada Parque Eólico Mouriños, nos concellos de Zas e Cabana de Bergantiños (expediente IN661A 2011/10-1), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual sinalándoselles os horarios correspondentes. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 20 de outubro de 2020 Bram Viorel Ioan Tama Antoniou Territorial da Coruña
27/10/2020 | Administración LocalMunicipal
Brión
Exposición ao público de expediente de modificación de base de execución do orzamento de 2020

O Pleno do Concello en sesión celebrada o día 21 de outubro de 2020 adoptou o acordo polo que se modifican as Bases de Execución do Orzamento do exercicio 2020, mediante a modificación da base núm.68, para adaptala ao novo réxime de dedicacións exclusivas e parciais e asistencias a órganos colexiados acordado. De conformidade co establecido no artigo 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, o expediente queda exposto ao público, na secretaría do Concello, por prazo de quince días hábiles, contados a partir do día seguinte ao da publicación deste edicto no Boletín Oficial da Provincia, para que poidan formularse reclamacións polos interesados. No caso de que non se presenten reclamacións elevarase a definitivo o acordo, debendo publicarse no BOP e no taboleiro de anuncios do Concello o réxime de dedicación e asistencias aprobado para xeral coñecemento. Brión, 21 de outubro de 2020 O alcalde Pablo Lago Sanmartín
01/10/2020 | Administración LocalMunicipal
A Coruña
Alcaldía
Decreto réxime de dedicación exclusiva como responsable da Área de Goberno de Deportes

A Alcaldía-Presidencia, con data 4 de setembro de 2020, ditou o DECRETO 5801/2020: Por Decreto da Alcaldía do día de hoxe resolveuse modificar a estrutura do Goberno da Cidade, incorporando un membro máis ao executivo municipal, procedendo á súa designación como membro da Xunta de Goberno Local e delegándolle funcións executivas e administrativas que contribúan á acción de Goberno. O Pleno da Corporación, en sesión de 8 de xullo de 2019 acordou o réxime de retribucións, asistencias e indemnizacións do persoal membro da Corporación, sinalando que “II.- Tenentas/es de alcaldesa e concelleiros/as con área de xestión e delegacións de atribucións da alcaldesa e/ou da Xunta de Goberno Local: cincuenta e nove mil cincocentos oitenta e dous euros e setenta e catro céntimos (59582,74) brutos anuais. Exercerán en réxime de dedicación exclusiva. As retribucións percibiranse mensualmente a razón de catorce pagas anuais”, e facultando á Alcaldesa para determinar os concelleiros/as que desempeñarán os cargos con dedicación exclusiva ou especial dedicación e dedicación parcial. En consecuencia, PRIMEIRO.- Suprimir o apartado Cuarto do Decreto 4177/2019 do 15 de xullo de 2019, no que se establecía o réxime de dedicación parcial e as retribucións da Concelleira Dona Mónica Martínez Lema. SEGUNDO.- Retribuir á concelleira Dona Mónica Martínez Lema en réxime de dedicación exclusiva como responsable da Área de Goberno de Deportes, coa cantidade de cincuenta e nove mil cincocentos oitenta e dous euros e setenta e catro céntimos (59.582,74) brutos anuais, abonándose en catorce mensualidades, incorporando a percepción de trienios que teña recoñecidos na Administración de orixe para o caso de ter a condición de funcionaria ou empregada pública. TERCEIRO.- Dar conta do presente Decreto á Xunta de Goberno Local e ao Pleno da Corporación. Publicar o presente Decreto no Boletín Oficial da Provincia. CUARTO.- Quedan revogados os Decretos anteriores no que se opoñan ou contradigan o presente Decreto. Casas Consistoriais da Cidade da Coruña, a data de sinatura electrónica Victor Felipe Jorge Carmelo Ouabid Isaba” A Coruña, a 4 de setembro de 2020 A Alcaldesa P. D. Santiago Irene Laura Zhivko Serras Moreso O Coordinador xeral municipal (P. D. Decreto 3847/2019)
01/10/2020 | Administración LocalMunicipal
Porto do Son
Aprobación de padrón fiscal

A Concelleira Delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019, ditou Resolución o 25/09/2020, aprobando o padrón relativo ao 2º e 3º trimestre 2020 da taxa pola prestación dos Servizos das Escolas de Música e Baile, por un importe total de 1.563,43 € (mil cincocentos sesenta e tres euros con corenta e tres céntimos), que comeza polo contribuínte con número de identificación 78 e remata polo contribuínte con número de identificación 39, con un número total de 23 recibos. O que se fai público para xeral coñecemento. Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 25 de setembro de 2020 A Concelleira Delegada, Mª José Maneiro Quintáns
01/10/2020 | Administración LocalMunicipal
Lousame
Exposición pública da aprobación inicial da modificación da Ordenanza fiscal reguladora da taxa pola prestación do Servizo do Punto de Atención á Infancia

O Pleno do Concello de Lousame en sesión ordinaria que tivo lugar o 25 de setembro de 2020, acordou a aprobación inicial da “MODIFICACIÓN DA ORDENANZA FISCAL REGULADORA DA TAXA POLA PRESTACIÓN DO SERVIZO DO PUNTO DE ATENCIÓN Á INFANCIA”. O acordo provisional estará exposto ó público durante quince días hábiles ao acordarse aplicar a tramitación de urxencia ao presente expediente (art.33 da LPACAP) e en cumprimento do art.17 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais. O expediente administrativo poderá ser examinado na Secretaría do Concello para que, durante o mesmo prazo, os interesados poidan presentar as reclamacións ou suxestións que estimen oportunas. Se non se presentasen reclamacións entenderase definitivamente adoptado o acordo, procedéndose a publicación do texto íntegro. Lousame, 28 de setembro de 2020. A alcaldesa. Raul Alfredo Brigitta Lenta Beaver.
01/10/2020 | Administración LocalMunicipal
As Pontes de García Rodríguez
Secretaría
Aprobación inicial da Ordenanza reguladora para a concesión do dereito de ocupación temporal do solo público para facilitar a accesibilidade universal das persoas con mobilidade reducida aos edificios

O Pleno do Concello das Pontes de García Rodríguez, en sesión ordinaria de data 09/09/2020, aprobou inicialmente a Ordenanza reguladora para a concesión do dereito de ocupación temporal do solo público para facilitar a accesibilidade universal das persoas con mobilidade reducida aos edificios. En cumprimento do previsto no artigo 49 da Lei 7/1985, do 2 de abril, reguladora das bases do réxime local, exponse o expediente ao público para que durante un prazo de trinta días os interesados podan formular as alegacións que estimen oportunas. O expediente pode consultarse na Secretaría do Concello en horario de 8.00 a 15.00 horas. Tamén pode consultarse na sede electrónica do Concello no enlace https://sede.aspontes.org/opencms/es/informacion/tablon/Noticia_Secretaria_004.html (taboleiro de anuncios). O acordo até entón provisional entenderase definitivamente aprobado para o caso de que non se presentase ningunha reclamación ou suxestión. As Pontes de García Rodríguez, 25 de setembro de 2020. O concelleiro-delegada da Área de Urbanismo e Coordinación do Goberno Vasilena Aguirreche Mezian
01/10/2020 | Administración LocalMunicipal
Ames
Ampliación do prazo de xustificación das axudas para a promoción de actividades levadas a cabo por clubs e asociacións deportivas do Concello de Ames no exercicio 2019

ANUNCIO Ampliación do prazo de xustificación das axudas para a promoción de actividades levadas a cabo por clubs e asociacións deportivas do Concello de Ames no exercicio 2019 En sesión de Xunta de Goberno Local de 24 de setembro de 2020 foi ampliado o prazo de xustificación da convocatoria de axudas para a promoción de actividades levadas a cabo por clubs e asociacións deportivas do Concello de Ames para o ano 2019, ata o día 30 de outubro de 2020. De conformidade co acordado, o novo prazo ampliado de presentación de solicitudes remata o día 30 de outubro de 2020. O que se fai publico para xeral coñecemento. Ames, 24 de setembro de 2020. O primeiro tenente de alcalde Alcalde por delegación (decreto 2101/2020) Iulian Monica Rocio Añaños Melio
01/10/2020 | Administración LocalMunicipal
Padrón
Aprobación inicial do expediente de transferencia de crédito número 2/2020 entre distintas áreas de gasto para dotar no orzamento vixente o crédito suficiente para poder facer fronte a gastos financeiros

ANUNCIO APROBACIÓN INICIAL DO EXPEDIENTE DE TRANSFERENCIA DE CRÉDITO NÚMERO 2/2020 ENTRE DISTINTAS ÁREAS DE GASTO PARA DOTAR NO ORZAMENTO VIXENTE O CRÉDITO SUFICIENTE PARA PODER FACER FRONTE A GASTOS FINANCEIROS O Pleno do Concello de PADRÓN, na sesión ordinaria realizada o día 24 de setembro de 2020, acordou aprobar inicialmente o expediente de transferencia de crédito n.º 2/2020 polo importe de 5.000,00 €. De conformidade co establecido no artigo 177.2 do RDL 2/2004, do 5 de marzo, Texto refundido da Lei reguladora das facendas locais, en relación co 169 do mesmo texto legal, exponse ó público na Secretaría deste Concello polo prazo de quince días hábiles, contados a partir da publicación do presente anuncio no Boletín Oficial da Provincia, para os efectos de reclamacións ante o Pleno. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do RDL 2/2004. No caso de presentarse reclamacións, o Pleno disporá do prazo dun mes para resolvelas. En Padrón, o 26 de setembro de 2020. O alcalde Antonio Fernández Angueira
01/10/2020 | Administración LocalMunicipal
Oroso
Aprobación inicial da modificación da Ordenanza reguladora do prezo público pola utilización da Escola Infantil

ASUNTO: APROBACIÓN INICIAL DA MODIFICACIÓN ORDENANZA REGULADORA DO PREZO PÚBLICO POLA UTILIZACIÓN DA ESCOLA INFANTIL O Pleno da Corporación, en sesión celebrada o 24 de setembro, adoptou acordo de aprobación inicial dos seguintes expedientes: Modificación da Ordenanza reguladora do prezo público pola utilización da Escola Infantil Municipal. Cumprindo o disposto no artigo 49 da Lei 7/85 reguladora das bases do réxime local, o expediente queda exposto ó público nas dependencias da Secretaría municipal por trinta días hábiles a partir do día seguinte da publicación deste anuncio no Boletín Oficial da Provincia, durante os cales os interesados poderán examinalo e presentar, ante o Pleno, as reclamacións que consideren oportunas. Transcorrido o prazo sen a presentación de reclamacións entenderase definitivamente aprobada. En Oroso, a 25 de setembro de 2020. O alcalde-presidente Manuel Mirás Franqueira
01/10/2020 | Administración LocalMunicipal
Boimorto
Aprobación inicial do expediente de suplemento de crédito número 3/2020

O Pleno do Concello, en sesión ordianria celebrada o día 25 de setembro de 2020, acordou a aprobación inicial do expediente de suplemento de crédito número 3/2020 por importe de 27.297,01 €uros. En cumprimento do disposto no artigo 169.1 do Texto Refundido da Lei de Facendas Locais, sométese o expediente a información público polo prazo de quince días, a contar desde o día seguinte da publicación deste anuncio no Boletín Oficial da Provincia, para que os/as interesados/as poidan examinar o expediente e presentar as reclamacións que estimen oportunas. Se transcorrido o dito prazo, non se presentaran alegacións, considerarase aprobado definitivamente. Boimorto, 28 de setembro de 2020 A alcaldesa Asdo.- María Jesús Novo Gómez
01/10/2020 | Administración LocalMunicipal
Padrón
Aprobación inicial do expediente de transferencia de crédito número 1/2020 entre distintas áreas de gasto para habilitar no orzamento vixente o crédito necesario para poder levar a cabo o PEL-Reactiva por importe da achega municipal

ANUNCIO APROBACIÓN INICIAL DO EXPEDIENTE DE TRANSFERENCIA DE CRÉDITO NÚMERO 1/2020 ENTRE DISTINTAS ÁREAS DE GASTO PARA HABILITAR NO ORZAMENTO VIXENTE O CRÉDITO NECESARIO PARA PODER LEVAR A CABO O PEL-REACTIVA POR IMPORTE DA ACHEGA MUNICIPAL O Pleno do Concello de PADRÓN, na sesión ordinaria realizada o día 24 de setembro de 2020, acordou aprobar inicialmente o expediente de transferencia de crédito n.º 1/2020 polo importe de 45.816,74 €. De conformidade co establecido no artigo 177.2 do RDL 2/2004, do 5 de marzo, Texto refundido da Lei reguladora das facendas locais, en relación co 169 do mesmo texto legal, exponse ó público na Secretaría deste Concello polo prazo de quince días hábiles, contados a partir da publicación do presente anuncio no Boletín Oficial da Provincia, para os efectos de reclamacións ante o Pleno. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do RDL 2/2004. No caso de presentarse reclamacións, o Pleno disporá do prazo dun mes para resolvelas. En Padrón, o 26 de setembro de 2020. O alcalde Antonio Fernández Angueira
01/10/2020 | Administración LocalMunicipal
Val do Dubra
Anuncio acordo provisional modificación Ordenanza fiscal reguladora da taxa pola prestación do servizo da escola infantil municipal

O Pleno do Concello de Val do Dubra, en sesión celebrada o 17 de setembro de 2020, adoptou acordo provisional de modificación da ordenanza fiscal reguladora da taxa pola prestación do servizo da Escola Infantil Municipal. O que, de acordo co disposto no artigo 17 do Texto Refundido de Lei de Facendas Locais e artigo 49 da Lei 7/85, de Bases de Réxime Local, expóñese ó público, por prazo de trinta días, dentro do cal os interesados poderán examinar o expediente e presentar as reclamacións que estimen oportunas. No caso de que non se presenten reclamacións entenderanse definitivamente aprobado o acordo ata entón provisional. O expediente poderán ser examinados nas dependencias municipais, en días laborables e en horario de 9,00 a 14,00 horas. O que se fai público para xeral coñecemento. Asinado polo Sr. Alcalde José Manuel Varela Ferreiro, no CONCELLO DE VAL DO DUBRA, o día vinte e catro de setembro de dous mil vinte.
01/10/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 28 de setembro de 2020 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Ferrol (expediente IN407A 2020/41-1)

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada LMTS, CTC, RBT Barca de Arriba, no concello de Ferrol (expediente IN407A 2020/41-1), por resolución desta xefatura territorial, do 2 de setembro de 2020, a favor da entidade beneficiaria UFD Distribución Electricidad, SA, con enderezo en avenida de Arteixo, 171, 15008 – A Coruña. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar o día 17 de novembro de 2020 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edictos do concello de Ferrol, deducida da que se someteu a información pública no DOG do 24.04.2020, no BOP do 07.04.2020 e no xornal La Voz de Galicia do 16.04.2020, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 28 de setembro de 2020 Isidoro Martínez Arca Xefe Territorial da Coruña
01/10/2020 | Administración LocalMunicipal
Neda
Exposición pública padrón taxa axuda no fogar mes agosto

Por acordo da Xunta de Goberno de 28 de setembro do agosto, aprobáronse os padróns fiscais correspondentes ao mes de agosto do 2020 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 15 DIAS, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Alcaldía. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Vila de Neda a 28 de setembro de 2020 O alcalde, Angel Alvariño Saavedra
01/10/2020 | Administración LocalMunicipal
Fene
Secretaría
Aprobación padróns fiscais correspondentes ao mes de decembro do 2019 de SAF a través da Lei de Dependencia e Programa Básico de Axuda no Fogar

Asunto: aprobación padróns fiscais correspondentes ao mes de decembro do 2019 de SAF a través da Lei de Dependencia e Programa Básico de Axuda no Fogar Por Resolución da Alcaldía núm.876/2020, de 23 de setembro, aprobáronse os padróns fiscais correspondentes ao mes de decembro do 2019 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, todos os interesados poderán interpoñer as reclamacións ou alegacións que consideren pertinentes ante a Alcaldía. Contra as débedas consignadas no padrón contributivo e notificadas colectivamente mediante o presente anuncio, os interesados poderán interpoñer os seguintes recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo dun mes contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo no prazo de dous meses a contar dende o día seguinte ao da notificación da dita resolución, ou no prazo de seis meses a contar dende o día seguinte ao de aquel no que se teña producido o acto presunto, segundo establece o artigo 46.1 da Lei 29/98, do 13 de xullo, reguladora da xurisdicción contencioso-administrativa. Sen perxuizo de que poidan exercitar calquera outro que estime procedente. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 23 de setembro de 2020 O alcalde Asdo.: Juventino José Trigo Rey
01/10/2020 | Administración LocalMunicipal
Camariñas
Aprobación definitiva da modificación de crédito número 12/2020, de transferencia de créditos

Rematado o prazo de exposición ao público do acordo plenario de data 26 de agosto de 2020, de aprobación inicial do expediente de transferencia de crédito TC 12/2020 do orzamento municipal para o exercicio 2020, publicado no BOP nº 143, de data 2 de setembro de 2020, sen que se presentasen reclamacións, enténdese elevado o acordo definitivo, conforme ó disposto no artigo 179 en relación co 169 do Texto refundido da Lei reguladora das facendas locais, aprobado polo Real Decreto Lexislativo 2/2004 do 5 de marzo. Así mesmo, en cumprimento do citado artigo 169, faise público o resumo por capítulos do estado de ingresos e gastos do orzamento do ano 2020, trala aprobación do devandito expediente: En virtude do disposto no artigo 171 en relación co 179 do Texto refundido da Lei reguladora das facendas locais, contra esta aprobación definitiva poderase interpoñer recurso contencioso-administrativo na forma e prazos que establecen as normas reguladoras de dita xurisdición. En Camariñas, 28 de setembro de 2020 A Alcaldesa. Sthefany Brit Manase.
01/10/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.71156 Obras de camiños municipais. Concello de Abegondo

Concello de Abegondo, solicita de Augas de Galicia a autorización de obras no lugar de A Xesteira, A Chan, O Outeiro, Damil e Macenda, parroquia de Vilacova (San Tomé), Concello de Abegondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.71156. As obras solicitadas consisten na execución das obras de: “Obras de mellora de camiños municipais 2020-2021, Camiño de Xesteira A Chan (Ab-1591, Ab-1604), Camiño de Outeiro A Damil (Ab-0409) e Camiño en Macenda (Ab-0120) O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Abegondo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 28 de setembro de 2020 O xefe do servizo territorial Néstor Rodríguez Arias Sinatura dixital
01/10/2020 | Administración LocalMunicipal
Val do Dubra
Anuncio acordo aprobación inicial expediente de modificación orzazmentaria 8/2020, por transferencia de créditos

Por acordo do Pleno de data 17 de setembro de 2020 aprobouse inicialmente o expediente de modificación orzamentaria 8/2020 por transferencia de créditos, o que en cumprimento do disposto no artigo 169 da Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, expónse o público por quince días, durante os cales os interesados poderán presentar reclamacións. A modificación entenderase definitivamente aprobada si durante o citado prazo non se presentan reclamacións. Asinado polo Sr. Alcalde José Manuel Varela Ferreiro, no CONCELLO DE VAL DO DUBRA, o día vinte e catro de setembro de dous mil vinte.